VENDIM
Nr. 255, datë 9.5.2018

PËR PËRCAKTIMIN E PËRBËRJES STRUKTURORE E TË SHPËRBLIMIT TË ANËTARËVE TË KËSHILLIT TË LARTË TË SPORTIT
( ndryshuar me VKM nr. 25, datë 17.1.2024 )
( i përditësuar )

Në mbështetje të nenit 100 të Kushtetutës dhe të nenit 9, të ligjit nr. 79/2017, “Për sportin”, me propozimin e Ministrisë përgjegjëse për sportin, Këshilli i Ministrave 

VENDOSI:

1. Përcaktimin e përbërjes strukturore të Këshillit të Lartë të Sportit, i cili kryesohet nga ministri përgjegjës për sportin dhe ka në përbërje të tij 12 (dymbëdhjetë) anëtarë dhe 1 (një) sekretar, si më poshtë vijon:
a) Përfaqësuesi i ministrisë përgjegjëse për sportin anëtar;
   a/1) Përfaqësuesi i Komitetit Olimpik Kombëtar Shqiptar anëtar;
   a/2) Përfaqësuesi i Organizatës Kombëtare Shqiptare Anti Doping anëtar;
b) Përfaqësuesi i Federatës Shqiptare të Futbollit anëtar;
c) Përfaqësuesi i Federatës Shqiptare të Basketbollit anëtar;
ç) Përfaqësuesi i Federatës Shqiptare të Volejbollit anëtar; 
d) Përfaqësuesi i Universitetit të Sporteve të Tiranës anëtar 
dh) Përfaqësuesi i Dhomës së Tregtisë dhe Industrisë anëtar;
[bookmark: _GoBack]e) Dy personalitete të sportit anëtarë;
ë) Një jurist anëtar;
f) Një gazetar sportiv anëtar; 
g) Një specialist nga MAS sekretar. 
2. Përbërja nominative e Këshillit të Lartë të Sportit përcaktohet me urdhër të ministrit përgjegjës për sportin.
3. Këshilli i Lartë i Sportit thirret si rregull nga ministri përgjegjës për sportin, jo më pak se 3 (tri) herë në vit.
4. Ministria përgjegjëse për sportin miraton rregulloren e organizimit dhe të funksionimit të Këshillit të Lartë të Sportit.
5. Anëtarët e Këshillit të Lartë të Sportit shpërblehen për pjesëmarrjen në mbledhje, sipas përcaktimeve të kuadrit ligjor në fuqi.
6. Vendimi nr. 437, datë 2.7.2014, i Këshillit të Ministrave, “Për përcaktimin e përbërjes strukturore e të shpërblimit të Këshillit Kombëtar të Sportit”, shfuqizohet.
7. Ngarkohet Ministria përgjegjëse për sportin për zbatimin e këtij vendimi.
Ky vendim hyn në fuqi pas botimit në Fletoren Zyrtare.

